Der er masser af ting at se og opleve når du befinder dig i Las Vegas. Det helt store trækplaster er The Strip, der er en ca. 7 km lang gade fyldt med hoteller, kasinoer samt underholdning i alle former du kan forestille dig. Det er neonlys og kitsch kombineret med luksus og fristelser for alle typer og budgetter. Bestil billetter til Caesars Palace på forhånd eller oplev det kendte nycirkus Cirque du Soleil. En tur op i pariserhjulet High Roller er også et must, hvor du fra toppen i 168 meters højde kan nyde udsigten over byen. En tur i luftballon er også en stor oplevelse, som giver en formidabel udsigt over Las Vegas valley. I byens mange beach clubs kan du nyde en afslappende dag i luksuriøse omgivelser, og ganske enkelt nyde den gode service og upåklagelige vejr.